
1. Tiekėjo prašymas paaiškinti pirkimo sąlygas (specifikaciją): 
            „Techninės specifikacijos 88 punktas ir jo papunkčiai numato, kad krepšyje turi būti žibintai ir jie turi būti maitinami nuo automobilio generatoriaus. Kadangi reikalaujamas žibintų galingumas yra didelis ir siekiant užtikrinti tinkamą tiek važiuoklės generatoriaus tarnavimą, tiek tinkamą energijos tiekimą visoms automobilinės kopėčiams, prašome:
numatyti, kad papildomi apšvietimo žibintai, montuojami krepšyje, būtų energijos tiekimui sujungti su išoriniu generatoriumi, o ne automobilinių kopėčių važiuoklės generatoriumi. Pažymime, kad išorinis generatorius startuotų automatiškai iš operatoriaus darbo vietos valdymo pulto pagalba ir papildomas jo parengimas nėra reikalingas. Ar toks sprendimas būtų priimtimas perkančiajai organizacijai?“

              Perkančiosios organizacijos atsakymas: 
            „Pagal pirkimo sąlygų techninės specifikacijos (3 PAGD PD TS 1 ir 2 pirkimo dalims) 88.2 papunkčio reikalavimus žibintai turi būti maitinami nuo automobilio generatoriaus, kurio parenkamas galingumas turi užtikrinti deramą funkcionalumą.“. 

                     

            
             2. Tiekėjo prašymas paaiškinti pirkimo sąlygas (specifikaciją): 
           „Techninės specifikacijos punkte nr. 60 nurodoma, jog Automobilinių kopėčių pirmosios (viršutinės) lenkiamos dalies, tvirtinamos lankstu, ilgis (jam esant horizontalioje padėtyje kartu su krepšiu) turi būti ne trumpesnis kaip 4,0 metrai. O punkte nr. 67 prašoma, kad Turi būti sudaryta galimybė Automobilinėmis kopėčiomis kelti krovinius, kurių maksimali leidžiama masė ne mažesnė kaip 4 000 kg. Šie techninės specifikacijos reikalavimai riboja konkurenciją, nes yra nukreipti į vieną gamintoją. Taip pat mūsų žiniomis šio gamintojo siūlomos automobilinės kopėčios 4000kg apkrovos kėlimą siūlo tik ties 70 laipsnių riba, kai kėlimui prasmės praktiškai nebėra. Prašome pakeisti punktą nr. 60 taip, jog būtų galima siūlyti kopėčias, kurių pirmosios lenkiamos dalies ilgis yra 3,5 m. Taip pat punktą nr. 67 prašome pakeisti taip, jog būtų leidžiamą siūlyti kopėčias, kurių keliamoji galia yra 2500kg. Šie pakeitimai neribotų konkurencijos bei leistų dalyvauti daugiau gamintojų, siūlančių lygiai tokio pačio funkcionalumo automobilines kopėčias.“.

             Perkančiosios organizacijos atsakymas: 
             „Informuojame, kad Perkančiajai organizacijai tiekėjo siūlomi techninės specifikacijos pakeitimai yra nepriimtini. Su šiame pirkime paskelbtais techninės specifikacijos reikalavimais yra atliktas ne vienas automobilinių kopėčių viešasis pirkimas, kuriems gauti pasiūlymai su ne vieno gamintojo tinkamomis automobilinėmis kopėčiomis. 
           Pažymime, kad prieš paskelbiant šį pirkimą CVP IS buvo vykdytos dvi išankstinės rinkos konsultacijos, kurių metu buvo paviešinta techninė specifikacija ir tiekėjai turėjo galimybę teikti savo pastabas, pasiūlymus dėl techninių reikalavimų.“.

          




